# Ta’iala mo telefoni fe’avea’i

## LE TA’IALA

Mai le 2020, o le a fa’amalosia i a’oga uma a le malo i Vitoria le fa’aaogaina o ta’iala fou mo telefoni feaveai. O lenei ta’iala e fa’amalosia ai le tapēina ma teuina mausalī o tefoni fe’avea’i uma e ‘aumai i a’oga i taimi o le aso a’oga.

O le sini o lenei ta’iala ia maua:

* se si’osi’omaga saogalemū mo fanau a’oga e a’oa’oina ai e aunoa me le fa’aaogaina o telefoni fe’avea’i fa’a-le-tatau (e aofia ai ma le tau fa’amata’u i luga o feso’ota’iga fa’atenokolosi) po’o le ‘avea ma fa’asoesa.
* avanoa e sili ona tele mo mafutaga fegalegalea’i ma fa’atinoga fa’atino i taimi o malologa ma taimi ‘ai i le aoauli*.*

## O SA’ILI’ILIGA

O le ta’iala fou mo telefoni fe’avea’i e iai le malamalamaga mai i sa’ili’iliga, ua maua ai o telefoni fe’avea’i e mafai ona fa’atupu vevesi i potu a’oga ma avanoa fo’i e fa’aaogaina fa’a-le-tatau i a’oga. Ua maua fo’i o le le puleaina o le iai o telefoni fe’avea’i i potu a’oga e fa’aitiitia ai le mafai e fanau a’oga ona mafaufau, a’oa’oina, manatua mea, maitau toto’a mea, ma puleaina lagona. E maua ‘oto’otoga o nei sa’ili’iliga i luga o le itulau initaneti a le Matagaluega o A’oga i le [www.education.vic.gov.au](http://www.education.vic.gov.au) (su’e lea i le: mobile phones).

## O FESILI e MaSaNI ona fai.

E mafai ona ‘aumai pea e fanau a’oga telefoni fe’avea’i i aoga?

E mafai e fanau a’oga ona ‘aumai se telefoni fe’avea’i i le a’oga, ‘ae ia tapē ma mausalī ona teuina i taimi o le aso a’oga. E mafai lava e mātua ona feso’ota’i ma latou fanau e ala i le ofisa o le a’oga pe a mana’omia.

E iai ni fa’atanaga mo le fa’aaogaina.

O le ta’iala fou mo telefoni fe’avea’i e iai fa’atanaga laiti mo le fa’aogaina. Mo se fa’ata’ita’iga, e pei o le fa’aaogaina o le telefoni fe’avea’i mo ni fa’atinoga fa’a-le-soifua maloloina, pe mo le lagolagoina o se fa’atinoga fa’a-le-a’oa’oga i potu aoga. E mafai e faia’oga ona fa’ataga le fa’aaogaina mo a’oa’oga i totonu o le potu a’oga. O isi fa’atanaga e mafai ona faia e le pule a’oga. E maua atu mai le a’oga a lou alo isi fa’amalamalamaga fa’atatau i fa’atanaga.

O le a le tulaga e o’o iai alo a’oga pe a maua iai se telefoni fe’avea’i i taimi o a’oga?

O fanau a’oga e fa’aaogaina a latou telefoni fe’avea’i i le a’oga e faia iai fa’ai’uga e ogatasi ma ta’iala a le a’oga o iai mo le fa’atonutonuina o amioga le pulea.

E aofia i le ta’iala fou isi mea fa’atenokolosi fe’avea’i, e pipi’i i le lima e foiga e pei o se uati ‘ae mafai ona fai ai feso’ota’iga?

E le o aofia i le ta’iala fou i le taimi nei ia itu’aigā mea fa’atenokolosi e fa’amau i se vaega o le tino, e pei o mea e foliga i se uati ‘ae mafai ona feso’ota’i ai, fa’apea ma tama’i komuputa. A fai e ‘aumai i le a’oga, ia tapē. E mafai e aoga ona filifili e fa’atapula’aina le fa’aaogaina o ia mea i ta’iala a a latou aoga.

## Mo faamatalaga fa’aopopo

Feso’ota’i le a’oga a lou alo e maua ai a latou ta’iala mo telefoni fe’avea’i.